stanford-oval/wikipedia huggingface dataset:
Hauenguano

Hauenguano, Rauman taidemuseo oikealla.
Hauenguano on Unescon maailmanperintökohteisiin kuuluvassa Vanhassa Raumassa sijaitseva aukio. Se on varsinaisesti pelkkä Kuninkaankadun leventymä, jollaisia torit ja aukiot usein olivat Suomen keskiaikaisissa kaupungeissa. Hauenguano on ilmeisesti saanut nimensä hauen leukaa muistuttavasta kolmion mallisesta muodostaan.
Hauenguanossa yhdistyvät Vanhan Rauman kaksi pääkatua, Kuninkaankatu ja Kauppakatu. Aukio sijaitsi lähellä tulliaitaa, joka ympäröi kaupunkia 1600-luvun alkupuolelta vuoteen 1808. Kaupunkiin tultiin sisään niin sanotun Porin tullin kautta, joka oli Hauenguanon kohdalla.
Hauenguanon etelälaidalla on Rauman taidemuseo, joka sijaitsee 1795 rakennetussa Pinnalan talossa. Aukiolla on usein väliaikaisesti esillä taidemuseon näyttelyihin liittyviä teoksia. Vuonna 1996 Hauenguonolle valmistui vanhan mallin mukainen puurakenteinen kaivo. Aukion ympäristössä toimii käsityöläisten pajoja ja myymälöitä.
Aiheesta muualla

Kuvia tai muita tiedostoja aiheesta Hauenguano Wikimedia Commonsissa
Grand Theft Auto: San Andreas

| Grand Theft Auto: San Andreas |
| --- | --- |
 Eurooppalainen kansikuva.
Kehittäjä:  Rockstar North JP Capcom
Julkaisija:  Rockstar Games
Jakelija:  Take-Two Interactive JP Capcom Valve Corporation/Microsoft
Tuottaja:  Leslie Benzies
Käsikirjoittaja:  Dan Houser James Worrall DJ Pooh
Säveltäjä:  Michael Hunter
Pelisarja:  Grand Theft Auto
Pelimoottori:  RenderWare
Julkaistu:  PlayStation 2NA 26. lokakuuta 2004EU 29. lokakuuta 2004 Windows, XboxNA 7. kesäkuuta 2005EU 10. kesäkuuta 2005 Xbox 360  20. lokakuuta 2008 iOS  12. joulukuuta 2013
Lajityyppi:  toimintaseikkailu
Pelimuoto:  yksinpeli
Ikäluokitus:  BBFC: 18   ESRB: M  Virheellinen ESRB-arvo (versiosta riippuen AO)   PEGI: 18   USK: 16
Alusta:  PlayStation 2, Xbox, Xbox 360, PlayStation 3, Windows Phone, Android, Microsoft Windows, macOS, IOS ja PlayStation 4
Jakelumuoto:  DVD, PlayStation Network, Blu-ray
Lisää peliartikkeleitaVideopelien teemasivulla
Infobox OK   : 
Grand Theft Auto: San Andreas on Rockstar Northin kehittämä  ja Rockstar Gamesin julkaisema toimintaseikkailupeli, joka on viides osa Grand Theft Auto -pelisarjassa. Peli julkaistiin alun perin vain PlayStation 2:lle lokakuussa 2004, mutta kesäkuussa 2005 siitä julkaistiin versiot myös Microsoft Windowsille ja Xboxille. Lokakuussa 2008 pelistä julkaistiin ladattava versio Xbox 360:lle. Myöhemmin se on julkaistu myös Mac OS X:lle, ja joulukuussa 2013 peli julkaistiin Androidille, iOS:lle, Windows Phonelle ja Amazon Kindlelle.
GTA: San Andreas herätti runsaasti ennakkokohua pelialueen laajuudellaan ja simulaatiomaisuudellaan. Päähahmoa voi esimerkiksi muokata ulkonäön osalta käymällä kuntosalilla ja ostamalla uusia vaatteita, tatuointeja, koruja ja kampauksia. Huomiota sai myös Hot Coffee -modi, jolla sai avattua pelissä olevan pornografisen minipelin. Minipeliä ei ollut tarkoitus olla julkaistussa pelissä, joten Rockstar Games julkaisi erillisen verkkosivuston päivitykselle, joka estää minipelin avaamisen.
Pelaaminen

Grand Theft Auto: San Andreas on kolmannen persoonan toimintaseikkailupeli. Avoimen pelimaailman johdosta pelaajalla on mahdollisuus tutkia ympäristöä ja valita kuinka pelata peliä. Pelaaja voi päätehtävien lisäksi suorittaa sivutehtäviä, joista saa rahaa käytettäväksi. Pelaaja voi tehdä rikoksia, joista seuraa etsintäkuulutus, jonka aikana poliisit etsivät pelaajaa.
Pelissä voi kulkea auton, veneen, helikopterin ja pienlentokoneiden lisäksi polkupyörillä, suurilla lentokoneilla ja junilla. Aiempiin peleihin verrattuna uusia ominaisuuksia ovat muun muassa autojen tuunaaminen, uiminen, sukeltaminen ja laskuvarjohyppääminen. Hahmoa voi muokata ostamalla erilaisia vaatteita, kampauksia, koruja ja tatuointeja. Syöminen lihottaa, liikkuminen kasvattaa lihaskuntoa ja polttaa rasvaa. Hahmo voi oppia uusia taistelutyylejä sekä kehittää ajotaitoa ja lentotaitoa. Kasinoilla voi pelata uhkapelejä, ja muun muassa koripallon ja biljardin pelaaminen on mahdollista.
Pelaaminen > Pääsiäismunat

San Andreasiin on sijoitettu paljon pelaajille suunnattuja yllätyksiä, niin sanottuja pääsiäismunia (engl.  easter eggs). Näitä ovat esimerkiksi niin sanottujen ”GTA-kloonien” eli Grand Theft Auton formaattia noudattelevien pelien esilletuonti. True Crime -pelisarjaa pilkataan kaupunkeihin sijoitetuilla mainoskylteillä, joissa näkyy True Crime -sarjan logo muokattuna muotoon ”True Grime”. Eräs San Andreasin hahmoista pelaa peliä Driv3r ja haukkuu muun muassa pelin päähahmon liikkumistyyliä. Kaikki nämä pääsiäismunat eivät ole muita ilmiöitä halventavia, sillä suurin osa on pelialueelle sijoitettuja erikoisia kohteita. Esimerkiksi Angel Pinessa sijaitsevassa roskapöntössä on Vice Cityn karttoja.
Pelaaminen > Modifikaatiot

Epävirallisilla modifikaatioilla voi muokata pelissä esimerkiksi pelaajan hahmoa, ajoneuvoja ja kenttää. Modifikaation avulla peliin on mahdollista saada myös moninpeli. Kahden pelaajan moninpeli on olemassa PlayStation 2 -versiossa valmiina.
Tarina > Ympäristö

San Andreasin kuvitteelliseen osavaltioon kuuluu kolme kaupunkia: Los Santos, San Fierro ja Las Venturas. Lisäksi alueella on runsaasti maaseutua ja lukuisia muutaman korttelin kokoisia pikkukyliä. Edellisiin peleihin verrattuna San Andreasin ympäristö on monipuolisempi; alueelta löytyy niin havumetsää, aavikkoa, aurinkorantoja kuin korkeita kukkuloita ja vuoriakin. Varsinaisen pelialueen lisäksi pelaaja vierailee tarinan aikana Grand Theft Auto III:sta tutussa Liberty Cityn Marco’s Bistro -ravintolassa.
Los Santos on San Andreasin suurin kaupunki. Se perustuu oikeaan Los Angelesin piirikuntaan ja sen kaupunkeihin, kuten Los Angelesiin, Long Beachiin, Inglewoodiin, Beverly Hillsiin, Comptoniin ja Santa Monicaan. Los Santos on täynnä viittauksia Los Angelesin kuuluisiin maamerkkeihin, mukaan lukien Hollywoodin Walk of Fame, Hollywood-kyltti (jonka kirjaimet muodostavat Hollywoodin sijaan sanan Vinewood), Watts Towers, Capitol Tower, U.S. Bank Tower ja Santa Monican kuuluisa laituri. Sen rajoilla sijaitsevat Red County pohjoisessa ja Flint County lännessä. Los Santos on Carl ”CJ” Johnsonin kotikaupunki, jonne CJ palaa asuttuaan viisi vuotta Liberty Cityssä. Iso osa Los Santosista on riistettyä ja rikollisten hallitsemaa esikaupunkialuetta, mutta kaupungin pohjoisosasta löytyy myös rikasta ja hyvinvoivaa aluetta Vinewoodin ympäriltä. Toinen iso osa Los Santosia käsittää kauppoja, ja Central Business District sisältää muutaman pilvenpiirtäjän. Siitä on myös tullut koti joillekin venäläisille Neuvostoliiton hajottua.
San Fierro on San Andreasin pienin kaupunki, joka perustuu San Franciscon kaupunkiin, viittauksilla kahteen Firth of Forth -siltaan Edinburghissa, Skotlannissa. San Fierron katukuvaan kuuluvat myös raitiovaunut, joilla pelaaja ei kuitenkaan voi matkustaa. San Fierro sijaitsee San Andreasin läntisessä osassa. Kaupungista etelään sijaitsee Mount Chiliad -vuori ja pieni Whetstone Countyyn kuuluva kaupunki Angel Pine. Kaupungista pohjoiseen puolestaan sijaitsee meren toisella puolella pieni kaupunki Bayside.
Las Venturas on San Andreasin toiseksi suurin kaupunki, joka sijaitsee aavikkoseudulla, perustuen Nevadassa sijaitsevaan Las Vegasiin. Las Vegasin tapaan Las Venturas on uhkapelikaupunki, jossa on isoja kasinoja kuten The Camel’s Toe, The Four Dragons Casino, Caligula’s Palace, Casino Floor, Starfish Casino ja Royal Casino. Pelaajalla on mahdollisuus pelata kolmessa eri kasinossa.
Kaikissa kolmessa kaupungissa on lentoasema, ja pelaaja voi lentää kaupungista toiseen ostamalla lentolipun. Kaupunkeja yhdistää junarata, ja pelaaja voi matkustaa junalla tai vaihtoehtoisesti heittää kuljettajan ulos ja ajaa itse.
Tarina > Hahmot

Carl ”CJ” Johnson on pelin päähenkilö. Pelaaja ohjaa Carl Johnsonia, tuttujen kesken ”CJ”:tä.
Konstaapeli Frank Tenpenny on korruptoitunut poliisi, joka on jengiongelmiin erikoistuneen C.R.A.S.H.-yksikön johtaja. Hän on pelin ensisijainen vihollinen. Tenpenny tekee poliisin työtänsä laittomin keinoin ja pyrkii myös pitämään elintapansa salassa. Hänellä on kaksi alaista, Eddie Pulaski ja Jimmy Hernandez, jotka pyörivät samanlaisissa piireissä.
Melvin ”Big Smoke” Harris on jäsen Grove Street Families -jengissä ja kuuluu sen OG:hen.
Sean ”Sweet” Johnson on Carlin vanhempi veli, joka on Crips-jengiä muistuttavan Grove Street Familiesin johtaja.
Cesar Vialpando on Carlin siskon Kendlin poikaystävä ja Varrios Los Aztecas -jengin johtaja.
Wu Zi Mu, joka tunnetaan ystävien kesken nimellä ”Woozie”, on Mountain Cloud Boys Triadsin sokea johtaja.
Ääninäyttelijät

| 0 | 1 | 2 |
| --- | --- | --- |
|  Chris Bellard  | … |  Carl ”CJ” Johnson   |
|  Faizon Love  | … |  Sean ”Sweet” Johnson   |
|  Yo Yo  | … |  Kendl Johnson   |
|  Clifton Powell  | … |  Melvin ”Big Smoke” Harris   |
|  MC Eiht  | … |  Lance ”Ryder” Wilson   |
|  Jonathan Anderson  | … |  Jeffrey ”OG Loc” Cross   |
|  The Game  | … |  Mark ”B-Dup” Wayne   |
|  Big Boy  | … |  Barry ”Big Bear” Thorne   |
|  Eugene Jeter jr.  | … |  Emmet   |
|  Ice-T  | … |  Madd Dogg   |
|  Clifton Collins Jr  | … |  Cesar Vialpando   |
|  Samuel L. Jackson  | … |  konstaapeli Frank Tenpenny   |
|  Chris Penn  | … |  konstaapeli Eddie Pulaski   |
|  Armando Riesco  | … |  konstaapeli Jimmy Hernandez   |
|  Cynthia Farrel  | … |  Catalina   |
|  Peter Fonda  | … |  The Truth (Earl Williams)   |
|  Charlie Murphy  | … |  Jizzy B.   |
|  Kid Frost  | … |  T-Bone Mendez   |
|  James Woods  | … |  Mike Toreno   |
|  James Yaegashi  | … |  Wu Zi Mu("Woozie")   |
|  Richard Chang  | … |  Su Xi Mu   |
|  Hunter Platin  | … |  Ran Fa Li   |
|  David Cross  | … |  Zero   |
|  Danny Dyer  | … |  Kent Paul   |
|  Shaun Ryder  | … |  Maccer    |
|  William Fichtner  | … |  Ken Rosenberg   |
|  Frank Vincent  | … |  Salvatore Leone   |
|  Debi Mazar  | … |  Maria La Torre    |
|  Casey Siemaszko  | … |  Johnny Sindacco   |
|  Gary Yudman  | … |  Jimmy Silverman   |
|  Noelle Sadler  | … |  Bettina   |
|  John Zurhellen  | … |  Jethro   |
|  Navid Khonsari  | … |  Dwaine   |
|  Orfeh  | … |  Millie Perkins   |
|  Danielle Lee Greaves  | … |  Barbara Schternvart   |
|  Heather Alicia Simms  | … |  Denise Robinson   |
|  Vanessa Aspilaga  | … |  Michelle Cannes   |
|  Bijou Phillips  | … |  Helena Wankstein    |
|  China Chow  | … |  Katie Zhan   |
Ääniraita

Yksi Grand Theft Auto -pelien tavaramerkeistä on radiokanavat, jotka ovat kuunneltavissa miltei kaikissa siviiliajoneuvoissa koko pelisarjassa. Grand Theft Auto: San Andreasissa soivat seuraavat kuvitteelliset radiokanavat:
Master Sounds 98.3 – juontajana Johnny ”The Love” Giant Parkinson, soittaa lähinnä groovea.
Playback FM – juontajana Forth Right MC, kanava soittaa lähinnä hip hopia.
Bounce FM – juontajana The Funktipus, kanava soittaa lähinnä funkia.
K-DST – juontajana Tommy ”The Nightmare” Smith, kanava soittaa lähinnä klassista rockia.
K-Jah Radio West – juontajina Marshall Peters & Johnny Lawton, kanava soittaa lähinnä dancea ja reggaeta.
CSR 103.9 – juontajana Philip ”PM” Michaels, kanava soittaa lähinnä soulia.
Radio X – juontajana Sage, soittaa lähinnä modernia rockia.
K-Rose – juontajana Mary-Beth Maybell, kanava soittaa lähinnä countrya.
Radio Los Santos – juontajana Julio G, kanava soittaa lähinna gangsta rapia.
SF-UR – juontajana Hans Oberlander, kanava soittaa lähinnä housemusiikkia.
WCTR – keskustelukanava. Useita juontajia. Ei soita musiikkia.
Myynti

Syyskuuhun 2011 mennessä peliä oli myyty maailmanlaajuisesti 21,5 miljoonaa kappaletta.
Aiheesta muualla

Kuvia tai muita tiedostoja aiheesta Grand Theft Auto: San Andreas Wikimedia Commonsissa
Grand Theft Auto: San Andreas MobyGamesissa (englanniksi)
Grand Theft Auto: San Andreas Internet Movie Databasessa (englanniksi)
Rockstar Gamesin virallinen sivusto (englanniksi)
Grand Theft Auto Network (englanniksi)
GTA-Wiki (englanniksi)
Lentelyä Stuntplanella. Oikeassa yläkulmassa ilmoitetaan valittu ase, panosten määrä, kellonaika, luotiliivien kestävyys, jäljellä oleva energia sekä rahamäärä. Vasemmassa alakulmassa sijaitsee tutka eli kartta sekä lentokoneella lennettäessä korkeusmittari. Mobiiliversioilla kartta sijaitsee vasemmassa yläkulmassa, joystick vasemmassa alakulmassa sekä ampuminen, juokseminen, hyppääminen ja lowriderissa hydrauliikkakontrollit oikeassa alakulmassa.
Näkymä hyvinvoivaan, läntiseen Los Santosiin.
Fortran

| Fortran |
| --- | --- |

Paradigma:  proseduraalinen
Tyypitys:  vahva, staattinen
Muistinhallinta:  dynaaminen
Julkaistu:  1957
Kehittäjä:  John W. Backus
Vakaa versio:  ISO/IEC 1539-1:2018
Murteet:  F77, F90, F95, HPF
Verkkosivu:  fortran-lang.org
Uutisryhmä:  comp.lang.fortran
FORTRAN (engl. FORmula TRANslator) oli ensimmäinen todellinen korkean tason  ohjelmointikieli. Iästään huolimatta sitä käytetään edelleen runsaasti erityisesti raskasta tieteellistä laskentaa vaativissa tehtävissä. Rakenteeltaan se on tyypillinen proseduraalinen ohjelmointikieli.
Historia

Kielen kehitti John Backus ja ensimmäinen versio ilmestyi 1957. Backus johti kymmenen hengen ryhmää korkeamman tason kielen kehityksessä. Fortranin kehitys alkoi työryhmän kanssa vuonna 1954 ja sen ennakoitiin valmistuvan vuodessa, mutta ilmenevät uudet ongelmat venyttivät valmistumista vuoteen 1957.
Fortran on vanhimpia ohjelmointikieliä, jota käytetään ja kehitetään edelleen. Kielen uusin standardi on Fortran 2018 (ISO/IEC JTC 1/SC 22/WG 5 2018).
Ensimmäisenä kaikista ohjelmointikielistä Fortranille luotiin standardi vuonna 1966. Nykyään FORTRANista on käytössä useita versioita, joista tärkeimmät ovat Fortran 77, Fortran 90, Fortran 95, Fortran 2000, Fortran 2003 ja Fortran 2008. Niin sanottu FORTRAN IV eli Fortran 66 on jo jäänyt pois yleisestä käytöstä. Lisäksi on olemassa erityisesti rinnakkaislaskentaan tarkoitettu High Performance Fortran (HPF). Fortranin aiemmat standardit eivät tue oliopohjaista ohjelmointia, mutta Fortran 2003 -standardissa tuki olioiden kaltaisiin rakenteisiin on olemassa. On jokseenkin vakiintunut tapa kirjoittaa Fortran 77:ää ja sitä edeltäviä versioita tarkoitettaessa kielen nimeksi FORTRAN ja uudempia versioita tarkoitettaessa Fortran.
Fortranit sopivat erityisesti raskaaseen numeeriseen laskentaan ja kieleen liittyy useita juuri numeeriseen laskentaan liittyviä ominaisuuksia kuten taulukoiden ja matriisien käsittelyä. Suuri joukko erilaisia funktioita on Fortran-ohjelmissa käytettävissä ilman erillisten kirjastojen lataamista. Fortran on standardinsa ansiosta koodin siirrettävyyden kannalta eräs parhaita ohjelmointikieliä ja suoraviivaisen ja loogisen rakenteensa vuoksi kieli on helppo oppia nopeasti.
FORTRANin ja ohjelmointikielten kääntäjien kehitys ovat olleet kiinteässä vuorovaikutuksessa toisiinsa. Jo ensimmäisessä FORTRAN-kääntäjässä kiinnitettiin erityistä huomiota tuotetun konekielen nopeuteen, koska sen suunnittelijat arvelivat, ettei kukaan käyttäisi ohjelmointikieltä, joka ei olisi tehokkuudeltaan verrattavissa assemblyyn. Nykyiset F90/95-kääntäjät ovat yleensä yhtä nopeita tai nopeampia kuin F77-kääntäjät. Fortran-kääntäjät ovat alaspäin yhteensopivia, joten F90-kääntäjällä on mahdollista kääntää myös F77-ohjelmia. F90/95-koodiin on myös mahdollista sisällyttää F77-kielisiä osia sellaisenaan, joskin F90-standardi määritti muutamat F77:n piirteet vanhentuneiksi, eivätkä ne toimi enää F95-ohjelmissa.
Kielelle on kehitetty lukuisia kääntäjiä, joista osa on kaupallisia ja osa on saatavilla avoimena lähdekoodina. Joidenkin tuki on jo päättynyt.
FORTRAN 77

Huomattava osa edelleen käytössä olevista tieteellisen laskennan ohjelmista on toteutettu F77:lla.
FORTRAN 77 > Esimerkkiohjelma FORTRAN-77 -kielellä

C LUVUNARVAUSPELI
       LUKU=42
       LKM=0
 10    PRINT*, 'ANNA LUKU 1...100'
       READ*, IARVAUS
       LKM=LKM+1
       IF(IARVAUS.LT.LUKU) THEN
          PRINT*, 'LIIAN PIENI ARVAUS'
          GOTO 10
       ELSE IF(IARVAUS.GT.LUKU) THEN
          PRINT *, 'LIIAN SUURI ARVAUS'
          GOTO 10
       END IF
       PRINT*, 'OIKEIN'
       PRINT*, 'TARVITSIT ',LKM,' ARVAUSTA'
       STOP
       END
Eo. esimerkissä FORTRAN-77 -koodille tyypillisesti:
Käytetään isoja kirjaimia.
Erillistä tyyppimäärittelyä kokonais- ja reaalilukujen välillä ei tarvita, vaan muuttujan alkukirjain määrää tyypin.
Varsinaiset lauseet alkavat 7. sarakkeesta.
Rivien pituus rajoitettu n. 80 merkkiin (periytyy reikäkorttiajalta).
Käytetään ensimmäisiin sarakkeisiin asetettuja rivinumeroita hyppykohtien osoittamiseen.
Kommentti- eli huomautusrivit ilmaistaan ensimmäiseen sarakkeeseen sijoitetulla C-kirjaimella.
F77 ei myöskään tue pinoa (engl. stack) vaan funktioilla on omat muistialueensa argumenteille ja datalle.
Tämä tarkoittaa että F77 ei tue rekursiota, vaan erikseen kieltää aliohjelmaa viittaamasta itseensä suorasti tai epäsuorasti.
Täten Fortran 77 -ohjelma voidaan kääntää staattisesti ja muisti varata käännösaikana.
Fortran 90/95

Fortran 90- ja 95-standardit poikkeavat toisistaan vain vähän ja suurimmat erot liittyvät F95:n parempaan tukeen rinnakkaislaskennalle. F90/95 eroaa ulkonaisesti jonkin verran F77:sta ja siinä pyritään välttämään eräitä F77:n ohjelman toimivuuden kannalta vaarallisia piirteitä. Samalla F90/95 sisältää monia ominaisuuksia, jotka puuttuvat kokonaan F77:sta. F95:n pohjalta on kehitetty myös datarinnakkainen versio High Performance Fortran (HPF).
Fortran 90/95 > Esimerkkiohjelma Fortran 90 -kielellä

!Luvunarvauspeli
 PROGRAM luvunarvauspeli
  IMPLICIT NONE
  INTEGER :: luku, lkm, iarvaus
  LOGICAL :: virh
  luku = 42; lkm = 0; virh = .true.
  DO WHILE(virh)
    CALL arvaus
    CALL vertailu
  END DO
  WRITE(*,*) 'Oikein'
  WRITE(*,*) 'Tarvitsit ', lkm, ' arvausta'
  CONTAINS
  SUBROUTINE arvaus
      WRITE(*,*) 'Anna luku 1...100'
      READ(*,*) iarvaus
      lkm = lkm + 1
  END SUBROUTINE arvaus
  SUBROUTINE vertailu
      IF(iarvaus < luku)THEN
        WRITE(*,*) 'Liian pieni arvaus'
      ELSE
      IF(iarvaus > luku)THEN
        WRITE(*,*) 'Liian suuri arvaus'
      ELSE
        virh = .false.
      END IF
    END IF
  END SUBROUTINE vertailu
 END PROGRAM luvunarvauspeli
Tässä esimerkissä Fortran 90 -koodille tyypillisesti:
Ohjelma alkaa ja päättyy PROGRAM- ja END PROGRAM -lauseisiin. Kommenttimerkkinä toimii huutomerkki (!).
Komento IMPLICIT NONE poistaa käytöstä F77:n käyttämän muuttujan alkukirjaimeen perustuvan automaattisen tyyppimäärittelyn, joten muuttujat on määriteltävä ennen käyttöä.
Ohjelmointikielen käskyt on tässä kirjoitettu isolla. Kieli ei kuitenkaan tee eroa isoille ja pienille kirjaimille, joten tämä on makuasia. F77:n sarakesidonnaisuutta ei enää ole. Varattuja sanoja ei ole, joten periaatteessa on mahdollista määritellä vaikkapa muuttuja nimeltä 'real'. Tällöin funktio REAL() ei kuitenkaan ole enää käytettävissä.
Eri tehtävät on jaettu omille aliohjelmilleen (SUBROUTINE), mikä tekee koodista helposti uusiin tarkoituksiin muutettavaa. Aliohjelmat ja funktiot tulevat pääohjelmaa seuraavan CONTAINS-lauseen jälkeen. Myös ulkoisten aliohjelmien ja moduuleihin sijoitettujen aliohjelmien käyttö on mahdollista.
F77-esimerkin vaikeasti optimoitava GOTO-rakenne on muutettu tehokkaammaksi DO WHILE -silmukaksi. GOTO-rakenne olisi kuitenkin periaatteessa sallittu myös tässä.
Toteutukset

AMD Optimizing C/C++ Compiler (AOCC)
PDP-11 FORTRAN IV
PDP-11 FORTRAN-IV-Plus
Fortran 77
Fortran H (vastaa Fortran IV)
Oracle Fortran
PGFORTRAN
PathScale Compiler Suite
Absoft Pro Fortran
G95
VS/9 Fortran IV
GNU Fortran
Intel Fortran Compiler Classic (ifort)
Intel Fortran Compiler (beta) (ifx)
Open64
Classic Flang
LLVM Flang
FTN95
NAG Fortran Compiler
Tandem Fortran
VS Fortran
XL Fortran
sxf90 / sxmpif90
MCP
Open Watcom
Symbolics Fortran
Cray
Aiheesta muualla

Kuvia tai muita tiedostoja aiheesta Fortran Wikimedia Commonsissa
Fortran 95/2003 -oppikirja[vanhentunut linkki] (PDF, suomeksi)
FORTRAN Session (PDF) Computer History Musem (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List_of_compilers#Fortran_compilers
Reikäkortille toteutettua Fortran-koodia 1960-70-luvulta.
Käännös suomeksi
Luettelo skotlantilaisista viskitislaamoista

Skotlantilaiset viskin tuotantoalueet

Tämä on luettelo toiminnassa olevista skotlantilaisista viskitislaamoista.
Mallasviskitislaamot

Mallasviskitislaamot on jaoteltu alueittain.
Mallasviskitislaamot > Campbeltown

Glengyle (perustettu 2004, ei vielä julkaistuja viskejä, viskien markkinointinimi on Kilkerran)
Glen Scotia
Springbank
Mallasviskitislaamot > Highlands

| --- | --- |
 Eastern Highlands Fettercairn  Glencadam  Glen Garioch  Lochnagar Northern Highlands Balblair  (Royal) Brackla  Clynelish  Dalmore  Glenmorangie  Glen Ord  Pulteney  Teaninich  Tomatin Southern Highlands (Midlands) Aberfeldy  Blair Athol  Deanston  Edradour  Glenturret  Tullibardine :  Western Highlands Ben Nevis  Dalwhinnie  Glengoyne  Loch Lomond  Oban Islands Abhainn Dearg (Isle of Lewis, uusi tislaamo, ei vielä valmiita viskejä)  Arran (Arran)  Highland Park (Orkney)  Jura (Jura)  Scapa (Orkney)  Talisker (Skye)  Tobermory (Mull)
Mallasviskitislaamot > Islay

Ardbeg
Bowmore
Bruichladdich
Bunnahabhain
Caol Ila
Kilchoman (ensimmäinen virallinen single malt "Inaugural Release" julkaistiin 9.9.2009)
Lagavulin
Laphroaig
Mallasviskitislaamot > Lowlands

Ailsa Bay (uusi tislaamo, ei vielä julkaistuja viskejä)
Auchentoshan
Bladnoch
Daftmill (uusi tislaamo, ei vielä julkaistuja viskejä)
Glenkinchie
Mallasviskitislaamot > Speyside

| --- | --- |
 Speyside (Central) Aberlour  Allt-A-Bhainne  Ardmore  Auchroisk  Aultmore  Benrinnes  Cardhu  Cragganmore  Craigellachie  Dailuaine  Glenallachie  Glenfarclas  Glentauchers  Inchgower  Knockando  Knockdhu  Macallan  Speyside  Tamdhu  Tormore Deveron Glen Deveron  Glendronach  Glenglassaugh Dufftown Balvenie  Dufftown  Glendullan  Glenfiddich  Kininvie  Mortlach :  Findhorn Benromach  Glenburgie Livet Balmenach  Braeval  Glenlivet  Tamnavulin  Tomintoul Lossie Benriach  Glen Elgin  Glenlossie  Glen Moray  Linkwood  Longmorn  Mannochmore  Miltonduff Rothes Glen Grant  Glen Rothes  Glen Spey  Speyburn Strathisla Strathisla  Strathmill
Mallasviskitislaamot > Suljettuja tislaamoja

Viime vuosikymmeninä suljettuja mallasviskitislaamoja ovat muun muassa:
Banff (Speyside, suljettu 1983)
Ben Wyvis (Highlands, 1977)
Brora (Highlands, 1983)
Caperdonich (Speyside, 2002)
Coleburn (Speyside, 1985)
Convalmore (Speyside, 1985)
Dallas Dhu (Speyside, 1983)
Glen Albyn (Highlands, 1983)
Glencraig (Speyside, 1980-luku)
Glen Flagler (Lowlands, 1980-luku)
Glenlochy (Highlands, 1983)
Glen Mohr (Highlands, 1983)
Glenugie (Highlands, 1983)
Glenury Royal (Highlands, 1985)
Hillside / Glenesk (Highlands, 1985)
Imperial (Speyside, 1998)
Inverleven (Lowlands, 1991)
Kinclaith (Lowlands, 1977)
Ladyburn (Lowlands, 1970-luku)
Littlemill / Dunglass (Lowlands, 1994)
Lochside (Highlands, 1992)
Millburn (Highlands, 1985)
Mosstowie (Speyside, 1981)
North Port / Brechin (Highlands, 1983)
Pittyvaich (Speyside, 1993)
Port Ellen (Islay, 1983, toimii mallastamona)
Rosebank (Lowlands, 1993)
Saint Magdalene (Lowlands, 1983)
Jyväviskitislaamot

Jyväviskejä (grain whisky) tuottavia toiminnassa olevia skottitislaamoja on vain seitsemän:
Cameron Bridge Grain Distillery, Fife (Diageon omistuksessa)
Girvan Grain Distillery (William Grant & Sons)
Invergordon Grain Distillery (Whyte and Mackay)
Loch Lomond Distillery, Alexandria
North British Distillery, Gorgie, Edinburgh (Diageo ja The Edrington Group)
Port Dundas Grain Distillery, Glasgow (Diageo)
Strathclyde Grain Distillery, Gorbals, Glasgow (Pernod Ricard)
Islayn tislaamojen sijainti